Diari Oficial de la Generalitat Valenciana


Sumari del DOGV 1921, del 10-12-1992 (1992/826594)

DECRET 210/1992, de 23 de novembre, del Govern Valencià, pel qual aprova el Reglament d'Organització i Funcionament de l'Institut Valencià d'Estudis de Salut Pública.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/11/23/210/dof/vci/html**

### Dades del document

Número de DOGV
:   1921

Data del DOGV
:   10-12-1992

Secció del DOGV
:   DISPOSICIONS GENERALS

Número del document
:   1992/826594


Data del document
:   23-11-1992

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 210/1992, de 23 de novembre, del Govern Valencià, pel qual aprova el Reglament d'Organització i Funcionament de l'Institut Valencià d'Estudis de Salut Pública.  
L?Institut Valencià d'Estudis de Salut Pública (IVESP) va ser creat pel Decret 6511987, d?11 de maig, del Govern Valencià, el qual va tenir com a principis inspiradors garantir al personal sanitari la formació permanent i el perfeccionament, i l'assumpció del compromís d'efectuar una tasca d'investigació científica i tècnica en matèria de salut. Per això es considerava molt important el fet de mantenir una col·laboració estreta amb les universitats.  
El propi decret de creació ja va preveure que l?IVESP hauria de tenir un perfeccionament posterior, com a conseqüència d'un futur augment de les responsabilitats assistencials assumides per la Generalitat Valenciana, per raó del traspàs de funcions i serveis de l?Institut Nacional de la Salut i l?engegada del Servei Valencià de Salut.  
Després d?haver estat traspassades aquestes funcions i aquests serveis, i d'haver estat creat el Servei Valencià de Salut mitjançant la Llei de la Generalitat Valenciana 811987, de 4 de desembre, l?IVESP ha anat incrementant les activitats formativa i investigadora que en el seu moment li van ser encomanades. Això ;aconsella modificar-ne l?organització interna i dur a terme una nova regulació de les seues funcions, que és el que fa aquesta norma.  
Mitjançant aquest decret es crea el Consell Científic de l?institut, com a òrgan col·legiat encarregat de desplegar i de posar en pràctica les directrius superiors del Consell Rector i del Conseller de Sanitat i Consum. Aquest consell supervisa totes les funcions i els serveis dependents de l?IVESP, que alhora són directament controlats i dirigits pel coordinador. Immediatament a les seues ordres es troben els serveis de Docència i d'Investigació, que tramiten, coordinen i executen les dues principals branques de l'activitat de l?organisme. Finalment, també dependent del coordinador, es constitueix la Secretaria, unitat a la qual s'encomanen les funcions administratives i de gestió dels assumptes generals.  
Atés tot això, a proposta del Conseller de Sanitat i Consum, i després de la deliberació del Govern Valencià, en, la reunió del dia 23 de novembre de 1992  
DECRETE  
Article primer  
L?Institut Valencià d'Estudis en Salut Pública (IVESP) és un òrgan desconcentrat sense personalitat jurídica adscrit a la Conselleria de Sanitat í Consum, que depén directament del titular del departament.  
L?IVESP exercirà les funcions i tindrà l?organització que s'estableixen en aquest decret, i, per al que no s'hi preveu, es regirà per la legislació aplicable als serveis administratius sense personalitat jurídica distinta de la Generalitat Valenciana.  
Article segon  
L?IVESP té el seu domicili al carrer Juan de Garay, núm. 21, de la ciutat de València, encara que, per ordre del Conseller de Sanitat i Consum, es podran establir altres centres que en depenguen en l?Ambit de la Comunitat Valenciana.  
Article tercer  
Són objectius fonamentals de l?institut la formació i la investigació en matèries de salut pública i administració sanitària. Respecte a aquestes, exerceix en particular les següents activitats:  
a) L?establiment i l?execució dels plans i els programes de la Generalitat Valenciana relatius a la formació especialitzada del seu personal sanitari.  
b) El foment i la col·laboració en la formació especialitzada adreçada a personal no dependent de ta Generalitat Valenciana, i també en l?ensenyament i la docència pregraduada, postgraduada i continuada dels professionals sanitaris, a través del marc de participació que oportunament s'establesca en els acords o convenis corresponents, amb l'administració de l?estat, les universitats i altres organismes competents.  
c) L?organització de seminaris, cursos, ponències i altres actes de naturalesa anàloga.  
d) L?assessorament i l?assistència tècnica al conseller, a institucions i empreses públiques i, si escau, privades.  
e) La formació del personal investigador.  
f) El suport a equips estables en línies d'investigació que es consideren prioritàries, tant en l'aspecte científic com en el tècnic.  
g) L?organització de reunions científiques i d'especialistes.  
h) La publicació dels estudis i les investigacions la difusió dels quals es considere d'interés.  
i) La creació i la gestió d'un fons bibliogràfic i de documentació especialitzada.  
j) Els estudis d'adequació de l?organització i el funcionament dels serveis sanitaris, administratius, econòmics i qualssevol altres que calguen a fi d'obtenir la major eficàcia i eficiència.  
k) La promoció de la investigació, informació, formació i participació dels treballadors i empresaris en tot allò que fa referència a plans, programes i actuacions sanitàries en l?àmbit de la salut laboral.  
l) La col·laboració amb institucions públiques o privades, i especialment amb les universitats de la Comunitat Valenciana, per al desplegament de projectes i programes mixtos d'investigació i de documentació científica i tècnica sobre qualsevol matèria relacionada amb la salut, en els termes que establesquen els corresponents acords ò convenis de cooperació.  
ll) L?establiment, amb càrrec als seus pressupostos i d'acord amb els principis de publicitat, concurrència, mèrit i capacitat, de beques, i també la seua tramitació, tot així dirigit a la promoció i el desenvolupament de les activitats que li son pròpies.  
Article quart  
Sota la direcció superior del Conseller de Sanitat i Consum, l'Institut Valencià d'Estudis en Salut Pública compta amb els següents òrgans superiors:  
- El Consell Rector.  
- El Consell Científic.  
- El Coordinador.  
Article cinquè  
1. El Consell Rector és l?òrgan suprem de L?IVESP. El constituiran els membres següents:  
- El Conseller de Sanitat i Consum, que n'exercirà la presidència.  
- El Secretari General de la Conselleria de Sanitat i Consum, que n?exercirà la vice-presidència.  
- Un representant de la Conselleria d'Economia i Hisenda.  
- Un representant de la Conselleria de Cultura, Educació i Ciència.  
- Un representant de la Conselleria d'Administració Pública.  
- Un representant de la Conselleria de Medi Ambient.  
- El Director del Servei Valencià de Salut.  
- El Director General de Salut Pública.  
- El Director General d'Ensenyaments Universitaris i Investigació.  
- El Director General de Formació i Inserció Professional.  
- El Coordinador de l?IVESP.  
- Els directors dels departaments de salut pública de les universitats valencianes.  
- Un representant de l?Oficina Europea de l?Organització Mundial de la Salut.  
- El President de l'Associació d'Escoles de Salut Pública a la Regió Europea.  
- El President de la Societat Espanyola de Salut Pública i Administració Sanitària.  
- El President de la Societat Espanyola d'Epidemiologia.  
- El Cap del Servei de Docència de l?IVESP.  
- El Cap del Servei d?Investigació de l?IVESP  
- Un membre per cadascuna de les centrals sindicals amb representació en la Mesa Sectorial de Sanitat.  
- El Secretari de l?IVESP, que ho serà també del Consell Rector, i que hi actuarà a les reunions amb veu però sense vot.  
2. Els membres que pertanyen al Consell Rector per raó del càrrec que detenen podran delegar per escrit la seua assistència a les sessions d'aquest òrgan col·legiat, permanentment o per a reunions concretes.  
3. El Consell Rector es reunirà amb caràcter ordinari almenys una vegada a l'any. El quòrum per a la constitució vàlida en primera convocatòria serà el de la majoria absoluta dels seus membres. En segona convocatòria, que no podrà ser assenyalada per abans que haja transcorregut mitja hora després de la prevista per a la primera, hi bastarà l?assistència de qualsevol nombre de membres, sempre que no siga inferior a tres. Respecte a tota altra cosa, el Consell es regirà pel que preveu la Llei de Procediment Administratiu.  
Article sisè  
Són funcions del Consell Rector les següents:  
a) Aprovar els programes anuals d'actuació proposats pel Coordinador.  
b) Fixar les línies generals per a la distribució i l'aplicació dels fons disponibles entre les activitats que haurà de realitzar l?institut.  
c) Donar la conformitat a l'avantprojecte de pressupostos que li siga proposat pel Consell Científic.  
d) Aprovar la memòria anual de les activitats de l?institut, i donar la conformitat a la liquidació del pressupost que hi presente el Coordinador.  
e) Nomenar els membres del Consell Científic, llevat del secretari.  
f) Qualsevol altra funció per a la qual el delegue el Conseller de Sanitat i Consum.  
Article seté  
1. El Consell Científic de l?Institut Valencià d'Estudis en Salut Pública el compondran set vocals designats pel Consell Rector. Entre ells, el propi Consell Científic designarà el seu president. Hi actuarà com a secretari, amb veu però sense vot, qui ho siga de l?IVESP. A més, podran assistir a les sessions del Consell Científic, amb veu però sense vot, els assessors que designe el Consell Rector.  
2. Les reunions del Consell Científic se celebraran amb la periodicitat que siga establerta per ell mateix, i caldrà que compten amb un quòrum d?assistència d'almenys la meitat dels seus components. Les sessions en segona convocatòria no podran celebrar-se abans de passada mitja hora de l'assenyalada per a la primera. Respecte a tota altra cosa, el consell es regirà pel que preveu la Llei de Procediment Administratiu.  
3. El Consell Científic tindrà les següents funcions:  
a) Elaborar i aprovar el pla anual de, formació de l?IVESP, d'acord amb les directrius del Consell Rector.  
b) Gestionar i executar aquest pla.  
c) Ser informat de les propostes d'acords i convenis de col·laboració a què fa referència l'article 8.2 i).  
d) Elaborar i aprovar els programes de beques d'estudis i ajudes.  
e) Aprovar els informes i estudis que siguen elaborats per l'institut.  
f) Gestionar i ordenar l'actualització dels fons bibliogràfics, documentals i informatius.  
g) Resoldre les qüestions relatives a l?homologació de cursos fets per l?IVESP o per altres organismes o entitats, sempre que això siga competència de l?institut.  
h) Coordinar la programació de les publicacions.  
i) Supervisar totes les funcions i els serveis dependents de l?IVESP, sense perjudici de la inspecció superior del Conseller o del Secretari General de la Conselleria de Sanitat i Consum.,  
j) Dirigir el funcionament, intern i extern, de l'institut.  
k) Exercir totes les altres funcions que aquest reglament no atribuesca a altres òrgans, sense perjudici de l'advocació d'aquestes o de qualssevol altres per part del Conseller de Sanitat i Consum o del Consell Rector.  
Article vuité  
1. El Coordinador de l?Institut Valencià d'Estudis en Salut Pública serà nomenat pel Conseller de Sanitat i Consum mitjançant el procediment de lliure designació entre el personal funcionari, estatutari o laboral al servei de la Generalitat Valenciana.  
2. Al coordinador de l?IVESP li correspondrà la gestió ordinària dels assumptes de l?institut, i particularment exercirà les següents funcions:  
a) Exercir la representació de l?IVESP en absència del Conseller de Sanitat i Consum i del Secretari General de la conselleria.  
b) Exercir la direcció de tot el personal de l?institut, sense perjudici de la direcció superior del Secretari General de la Conselleria de Sanitat i Consum.  
c) Convocar i presidir les reunions de règim intern.  
d) Autoritzar amb la seua signatura el pagament de les obligacions que haja de pagar la caixa fixa de l?institut.  
e) Proposar els programes anuals d'actuació.  
f) Elaborar la memòria anual de les activitats de l?IVESP.  
g) Presentar al Consell Rector la liquidació del pressupost de l'institut.  
h) Lliurar lis títols i diplomes dels cursos organitzats per l?IVESP.  
i) Elevar al Conseller de Sanitat i Consum els acords i convenis de col·laboració que s'hagen de subscriure amb organismes públics i privats per al desenvolupament de les activitats de l?IVESP.  
j) Resoldre tots els assumptes per als quals siga delegat pel Conseller de Sanitat i Consum o pel Consell Rector.  
Article nové  
Sota la dependència del Coordinador, i sense perjudici de les atribucions del Consell Científic, l?IVESP s'estructura en les següents unitats administratives:  
- Servei de Docència.  
- Servei d'Investigació.  
- Secretaria.  
Article deu  
El Servei de Docència tindrà com a funcions tramitar, executar i coordinar les activitats allistades en els apartats a), b), c), d) i e) de l'article 3.  
Article onze  
El Servei d?Investigació tindrà com a funcions tramitar, executar i coordinar les activitats allistades en els apartats f), g), h), i), j), k) i l) de l'article 3.  
Article dotze  
Al capdavant de la Secretaria de l?IVESP, que tindrà categoria de servei, estarà el Secretari de l?institut.  
A la Secretaria li correspon la tramitació de les activitats a què es refereix l'apartat 11) de l'article 3, i també donar fe de les resolucions i els actes de l?institut, fer i custodiar les actes de les reunions dels òrgans col·legiats, tramitar les contractacions d'obres, serveis i subministraments, executar la gestió econòmica i pressupostària, tramitar els assumptes del personal, dur el registre general i els arxius de documentació, tramitar les reclamacions i els recursos que es plantegen per resolucions dels òrgans de l?IVESP, coordinar les tasques de manteniment i seguretat de les instal·lacions, distribuir i controlar el personal subaltern, i, en general, encarregar-se de tots els assumptes de règim interior de l?institut.  
Article tretze  
Els membres dels òrgans col·legiats de l'IVESP que no estiguen al servei de la Generalitat Valenciana no percebran cap retribució per l'exercici del seu càrrec, encara que tindran dret a percebre les despeses i indemnitzacions que cause la seua assistència a sessions o la realització de treballs encomanats, pels dits òrgans col·legiats. Aquestes percepcions seran pagades amb càrrec a les consignacions pressupostàries de l'institut, en les quanties que amb caràcter general vigesquen en la Generalitat Valenciana.  
Article catorze  
Contra els actes i les resolucions dels òrgans de l'Institut Valencià d'Estudis en Salut Pública hom podrà interposar recurs d'alçada que serà resolt pel Conseller de Sanitat i Consum.  
DISPOSICIO TRANSITORIA  
Fins que es constituesquen el Consell Rector i el Consell Científic previstos en aquest reglament, les seues funcions les exercirà el Consell Assessor establert per l'article 7 del Decret 65/1987, d?11 de maig, del Govern Valencià, pel qual es creà l'Institut Valencià d'Estudis en Salut Pública.  
DISPOSICIO DEROGATORIA  
Queden derogades totes les normes que s'oposen al que estableix aquest decret, especialment el Decret 65/1987, d?11 de maig, del Govern Valencià.  
DISPOSICIONS FINALS  
Primera  
Faculte el Conseller de Sanitat i Consum per dictar les normes que calguen per al desplegament i l'aplicació del que preveu aquest decret.  
Segona  
Aquest decret vigirà des de l?endemà de la seua publicació en el Diari Oficial de la Generalitat Valenciana.  
València, 23 de novembre de 1992.  
El President de la Generalitat Valenciana,   
JOAN LERMA I BLASCO  
El Conseller de Sanitat i Consum,   
JOAQUIN COLOMER SALA


Còpia Permalink ELI